Somo mar 7
Pinyruodh Nyasaye en Ang’o?
1. Pinyruodh Nyasaye en Ang’o?
Pinyruodh Nyasaye en sirkal manie polo. Obiro kawo kar sirkande duto kendo obiro miyo dwaro mar Nyasaye otimre e polo koda e piny. Wach Pinyruodh Nyasaye en wach maber. Machiegni, Pinyruodh Nyasaye biro chopo gombo ma ji nigo mar bedo gi sirkal maber. Obiro miyo ji duto modak e piny obed gi winjruok.—Som Daniel 2:44; Mathayo 6:9, 10; 24:14.
Pinyruoth nyaka bed gi ruoth. Jehova noketo Yesu Kristo Wuode, mondo obed Ruodh Pinyruodh Nyasaye.—Som Fweny 11:15.
2. Ang’o momiyo Yesu e Ruoth mowinjore?
Wuod Nyasaye e Ruoth mowinjore nikech ong’won kendo ochung’ motegno ne gima kare. (Johana 1:14) Bende, en gi teko mar konyo ji nikech obiro locho e wi piny ka en e polo. Bang’ kosechiere, ne odhi e polo kendo nobet e bat korachwich mar Jehova korito. (Jo Hibrania 10:12, 13) Gikone, Nyasaye ne omiye teko mar locho.—Som Daniel 7:13, 14.
3. Ng’a gini mabiro locho gi Yesu?
Jomoko miluongo ni “jo maler” biro locho gi Yesu e polo. (Daniel 7:27) Joma ne okwong yier kaka joma ler ne gin joote Yesu ma ne ochung’ motegno. Nyaka chil kawuono, Jehova osedhi nyime yiero chwo koda mon momakore kode mondo obed joma ler. Mana kaka Yesu, gin bende ichierogi gi del mar roho.—Som Johana 14:1-3; 1 Jo Korintho 15:42-44.
Gin ji adi ma dhi e polo? Yesu ne oluongogi ni ‘kweth matin.’ (Luka 12:32) Gikone kwan-gi biro chopo 144,000. Gibiro locho e wi piny kaachiel gi Yesu.—Som Fweny 14:1.
4. Ang’o ma ne otimore kane Yesu ochako locho?
Pinyruodh Nyasaye ne ochako locho e higa mar 1914. * Okang’ mokwongo ma Yesu ne okawo kaka Ruoth ne en wito Satan kaachiel gi jochiendene e pinyka. Satan nobedo gi mirima mochako kelo chandruok e piny. (Fweny 12:7-10, 12) Chakre kanyo, chandruoge dhano osemedore nyowuoyo. Lwenje, kech, tuoche, koda yiengni mar piny gin “ranyis” ni Pinyruoth chiegni kawo okang’ mar tayo gik moko duto e pinyni.—Som Luka 21:7, 10, 11, 31.
5. Pinyruodh Nyasaye chopo ang’o?
Kokalo kuom lendo mitimo e piny mangima, Pinyruodh Nyasaye osechako riwo oganda maduong’ mowuok e pinje duto e winjruok achiel. Joma muol tara gi tara bedo e bwo loch mar Yesu. Pinyruodh Nyasaye biro miyogi rit chieng’ mikethoe piny marachni. Omiyo jogo duto madwaro yudo ber mar Pinyruodh Nyasaye, onego opuonjore bolore e bwo loch mar Yesu.—Som Fweny 7:9, 14, 16, 17.
E kinde loch mar higini 1,000, Pinyruodhno biro chopo dwaro mokwongo ma ne Nyasaye nigo ne dhano. Piny duto biro bedo paradis. Gikone, Yesu biro duoko loch ne Wuon mare. (1 Jo Korintho 15:24-26) Be nitie ng’at ma diher wuoyogo e wi Pinyruodh Nyasaye?—Som Zaburi 37:10, 11, 29.
^ par. 12 Mondo iyud weche momedore e wi weche ma ne okor e Muma kuom higa mar 1914, ne ite mag 215-218 e bug Ang’o ma Muma Puonjo Kuom Adier?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn